Document ID: /roh_data/filtered/fineweb-2-filterrobots_roh.jsonl.gz/25249

Bastian Pöschla aveva oriundamain emprendì da miradur en la vischinanza da Berlin. Pervia da mancanza da lavur ha el pliras giadas gì da midar lieu ed ir en tschertga d'ina nova occupaziun. Il 2006 ha el l’ultima giada fatg midada ed è partì dal nord da la Germania en direcziun Svizra. E quai senza savair tge ch'al spetga precis en l'Engiadina.
Bleras plazzas stagiunalas
Suenter che l’um da 42 onns aveva lavurà per in'interpresa a San Murezzan, ha el midà plazza tar las Pendicularas Engiadina Mountains. Cunquai che quella lavur era però mo stagiunala, ha el lura midà en il sectur da sanadad.
Atmosfera cordiala
Bastian Pöschla lavura uss sco gidanter en la Chasa per attempads e tgira Promulins a Samedann, nua che persunas da bleras differentas naziunalitads lavuran. Tut en tut funcziuneschia la lavur fitg bain ed el e sia famiglia sa sentian entant fitg bain a Samedan.
RR actualitad 07:00